《廉泉陪吴令尹游分韵》
明代·郑敬

廉泉泻出山之趾，源流湛湛无泥滓。清泠宜涤夷齐心，香洁可洗巢由耳。

石门之水非同流，舂陵之溪齐其美。我陪仙令赏此亭，共酌寒漪漱霜齿。

作者简介：广东东莞人，字德聚。正统七年进士。授南京湖广道监察御史。廉介自持。升江西按察司佥事，改云南。及去任，土官循旧例，馈以财物，拒不受。以山东副使致仕归，卒年五十八。家贫无以为敛。